CELEX: 52010PC0791
Language: fi
Date: 2011-01-03
Title: Ehdotus EUROOPAN PARLAMENTIN JA NEUVOSTON ASETUS kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta

|

52010PC0791

Ehdotus EUROOPAN PARLAMENTIN JA NEUVOSTON ASETUS kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta  /* KOM/2010/0791 lopull. - COD 2011/0001 */  

	[pic] | EUROOPAN KOMISSIO |Bryssel 3.1.2011KOM(2010) 791 lopullinen2011/0001 (COD)EhdotusEUROOPAN PARLAMENTIN JA NEUVOSTON ASETUSkuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta(ETA:n kannalta merkityksellinen teksti)PERUSTELUTEHDOTUKSEN TAUSTAEhdotuksen perustelut ja tavoitteetMuutosasetuksen yleisenä tavoitteena on varmistaa, että kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annettu Euroopan parlamentin ja neuvoston asetus (EY) N:o 2006/2004[1] (”asetus kuluttajansuojaa koskevasta yhteistyöstä”) säilyy tehokkaana ja takaa edelleen sen, että toimivaltaiset kansalliset viranomaiset puuttuvat tasapuolisesti jäsenvaltioiden sisäisessä ja jäsenvaltioiden välisessä kaupankäynnissä esiintyviin rikkomuksiin. Näiden tavoitteiden saavuttamiseksi ehdotettavalla muutosasetuksella on tarkoitus saattaa kuluttajansuojayhteistyöstä annetun asetuksen liitteen sisältö ajan tasalle niin, että se vastaa kuluttajansuojaan liittyvän lainsäädännön viimeaikaisia muutoksia.Yleinen taustaOikeudellisen välineen tarve tuotiin ensimmäisen kerran esille vuonna 2001 annetussa kuluttajansuojaa Euroopan unionissa koskevassa vihreässä kirjassa[2], jossa todettiin, että kuluttajien taloudellisia etuja sisämarkkinoilla turvaavan kuluttajasuojalainsäädännön täytäntöönpano ei ole kattavaa. Komissio antoi tiedonannon vihreän kirjan seurannasta[3], ja kuultuaan jäsenvaltioiden hallituksia ja ottaen huomioon 2 päivänä joulukuuta 2002 annetun neuvoston päätöslauselman[4] sekä Euroopan parlamentin päätöslauselmat[5], komissio antoi ehdotuksen asetukseksi kuluttajansuojaa koskevasta yhteistyöstä[6]. Neuvosto ja Euroopan parlamentti hyväksyivät asetuksen Euroopan yhteisön perustamissopimuksen 251 artiklassa[7] säädettyä menettelyä noudattaen 27 päivänä lokakuuta 2004. Asetusta on sovellettu 29 päivästä joulukuuta 2005.Kuluttajansuojaa koskevasta yhteistyöstä annetun asetuksen tarkoituksena on poistaa esteet, jotka hankaloittavat eri jäsenvaltioiden täytäntöönpanoviranomaisten yhteistyötä. Yhteistyön tarkoituksena olisi havaita, tutkia ja lopettaa tai kieltää kuluttajien etuja suojaavien lakien rikkomukset yhteisössä, jotta sisämarkkinat toimisivat moitteettomasti. Tämän tavoitteen saavuttamiseksi asetuksella luotiin kuluttajansuojalainsäädännön täytäntöönpanoon liittyvä täytäntöönpanoviranomaisten yhteistyöverkosto. Sen tarkoituksena on parantaa kuluttajien luottamusta kaupankäyntiin rajojen yli sekä turvata lakeja noudattavien elinkeinonharjoittajien kilpailukyvyn säilyminen vähentämällä elinkeinonharjoittajien mahdollisuuksia välttää täytäntöönpanon valvontaa.Kuluttajansuojaa koskevasta yhteistyöstä annetulla asetuksella perustettu verkosto seuraa ja panee täytäntöön kuluttajien etuja suojaavaa lainsäädäntöä. Verkoston toiminta-alaan kuuluvat säädökset on lueteltu kuluttajansuojaa koskevasta yhteistyöstä annetun asetuksen 3 artiklan a alakohdassa tarkoitetussa liitteessä. Tämän vuoksi on aiheellista varmistaa, että kyseinen liite vastaa kuluttajansuojaa koskevassa EU:n lainsäädännössä tapahtuneita muutoksia.Voimassa olevat aiemmat säännöksetTämän ehdotuksen tarkoituksena on muuttaa kuluttajansuojaa koskevasta yhteistyöstä annetun asetuksen liitettä.Johdonmukaisuus suhteessa EU:n muuhun politiikkaan ja muihin tavoitteisiinEhdotettavalla muutosasetuksella ajantasaistetaan eri jäsenvaltioiden täytäntöönpanoviranomaisten välisen rajat ylittävän yhteistyön soveltamisalaa niin, että se vastaa kuluttajansuojaa koskevassa EU:n lainsäädännössä tapahtuneita muutoksia. Asetus täydentää siten kuluttajansuojaa koskevaa EU:n lainsäädäntöä.VAIKUTUSTEN ARVIOINTIKoska asetuksella ei ole merkittäviä taloudellisia, yhteiskunnallisia tai ympäristöön liittyviä vaikutuksia, vaikutusten arviointi ei ole tarpeen.EHDOTUKSEEN LIITTYVÄT OIKEUDELLISET NÄKÖKOHDATOikeusperustaEuroopan yhteisön perustamissopimuksen 95[8] artikla on valittu kuluttajansuojaa koskevasta yhteistyöstä annetun asetuksen oikeusperustaksi asetuksen tavoitteiden ja päämäärien perusteella. Asetuksen keskeisenä tavoitteena on mahdollistaa tehokas puuttuminen sisämarkkinoiden toimivuutta haittaaviin epäterveisiin kauppatapoihin valtioiden rajat ylittävässä kaupankäynnissä ja siten osaltaan ehkäistä kilpailun vääristymistä ja edistää sisämarkkinoiden esteiden poistamista.Ehdotettavan muutosasetuksen tavoitteena on turvata kuluttajansuojaan liittyvän yhteistyöverkoston rajat ylittävien täytäntöönpanotoimien tehokkuus muuttamalla kuluttajansuojaa koskevasta yhteistyöstä annetun asetuksen liitettä niin, että rajat ylittävän yhteistyön ala säilyy tarkoituksenmukaisena. Ehdotettavalla muutosasetuksella on siten samat tavoitteet ja päämäärät kuin kuluttajansuojaa koskevasta yhteistyöstä annetulla asetuksella, ja Euroopan unionista tehdyn sopimuksen 114 artikla säilyy sen oikeusperustana.Toissijaisuus- ja suhteellisuusperiaateEhdotuksella muutetaan EU:n olemassa olevaa sääntelyjärjestelmää, ja se koskee siten alaa, jolla EU on jo käyttänyt toimivaltaansa. Ehdotus on Euroopan unionista tehdyn sopimuksen[9] 5 artiklassa vahvistetun suhteellisuusperiaatteen mukainen.Euroopan unionista tehdyn sopimuksen 5 artiklassa vahvistetun suhteellisuusperiaatteen mukaisesti ehdotettavassa muutosasetuksessa ei ylitetä sitä, mikä on tarpeen sen tavoitteiden saavuttamiseksiSääntelytavan valintaSäädöstyypiksi on valittu asetus, sillä toimenpiteellä ensisijassa ajantasaistetaan viranomaisten välistä yhteistyötä koskevia suoraan sovellettavia menettelyjä, jotta ne vastaisivat kuluttajansuojaa koskevan EU-lainsäädännön viimeaikaisia muutoksia.TALOUSARVIOVAIKUTUKSETEhdotuksella ei ole vaikutusta EU:n talousarvioon.EUROOPAN TALOUSALUEEhdotettava muutosasetus koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta.YKSITYISKOHTAINEN KUVAUSKuluttajansuojaa koskevan lainsäädännön yksinkertaistamiseksi ehdotettavalla muutosasetuksella poistetaan kuluttajansuojaa koskevasta yhteistyöstä annetun asetuksen liitteestä viittauksia vanhentuneisiin säädöksiin ja korvataan joitakin niistä päivitetyillä viittauksilla uusiin säädöksiin. Päivityksessä liitteestä poistetaan viittaukset säädöksiin, jotka eivät koske kuluttajansuojaan liittyvää kansallisten viranomaisten yhteistyötä, ja viittaukset säädöksiin, jotka eivät ole enää voimassa, korvataan viittauksilla säädöksiin, joilla aikaisemmat kuluttajansuojaa koskevat säädökset on korvattu.PoistotHarhaanjohtavaa mainontaa koskeva direktiivi• Neuvoston direktiivi 84/450/ETY, annettu 10 päivänä syyskuuta 1984, harhaanjohtavasta ja vertailevasta mainonnasta[10]Direktiivi 84/450/ETY olisi poistettava kuluttajansuojaa koskevasta yhteistyöstä annetusta asetuksesta, sillä se on kumottu harhaanjohtavasta ja vertailevasta mainonnasta 12 päivänä joulukuuta 2006 annetulla Euroopan parlamentin ja neuvoston direktiivillä 2006/114/EY[11]. Direktiivin 2006/114/EY tavoitteena ei ole kuluttajien etujen suojeleminen kokonaisuudessaan vaan ainoastaan vertailevan mainonnan osalta. Sen vuoksi kuluttajansuojaa koskevasta yhteistyöstä annetun asetuksen liitteeseen olisi sisällytettävä vain viittaus direktiivin 2006/114/EY niihin artikloihin, jotka koskevat vertailevaa mainontaa.• Euroopan parlamentin ja neuvoston direktiivi 97/55/EY, annettu 6 päivänä lokakuuta 1997, harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta[12]Direktiivillä 97/55/EY muutetaan harhaanjohtavasta mainonnasta annettua, sittemmin kumottua direktiiviä 84/450/ETY, ja se olisi sen vuoksi poistettava kuluttajansuojaa koskevasta yhteistyöstä annetun asetuksen liitteestä.KorvauksetKulutusluottoja koskeva direktiivi• Neuvoston direktiivi 87/102/ETY, annettu 22 päivänä joulukuuta 1986, kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä[13]Direktiivi 87/102/ETY on kumottu kulutusluottosopimuksista ja neuvoston direktiivin 87/102/ETY kumoamisesta 23 päivänä huhtikuuta 2008 annetulla Euroopan parlamentin ja neuvoston direktiivillä 2008/48/EY[14]. Viittaus direktiiviin olisi sen vuoksi poistettava kuluttajansuojaa koskevasta yhteistyöstä annetun asetuksen liitteestä.• Direktiivi 2008/48/EY kulutusluottosopimuksistaKulutusluottosopimuksista annettu direktiivi 2008/48/EY olisi sisällytettävä kuluttajansuojaa koskevasta yhteistyöstä annetun asetuksen liitteeseen, sillä sen on tarkoitus korvata direktiivi 87/102/ETY.Audiovisuaalisia mediapalveluja koskeva direktiivi• Euroopan parlamentin ja neuvoston direktiivi 89/552/ETY, annettu 3 päivänä lokakuuta 1989, audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta[15]Direktiivi 89/552/ETY on kumottu audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta (audiovisuaalisia mediapalveluja koskeva direktiivi) 10 päivänä maaliskuuta 2010 annetulla direktiivillä 2010/13/EU[16]. Sen vuoksi viittaus direktiiviin 89/552/ETY olisi poistettava kuluttajansuojaa koskevasta yhteistyöstä annetun asetuksen liitteestä.• Direktiivi 2010/13/EU (audiovisuaalisia mediapalveluja koskeva direktiivi)Audiovisuaalisia mediapalveluja koskevan direktiivin asiaankuuluvat säännökset olisi sisällytettävä kuluttajansuojaa koskevasta yhteistyöstä annetun asetuksen liitteeseen, sillä direktiivin on tarkoitus korvata direktiivi 89/552/ETY.Aikaosuuksia koskeva direktiivi• Euroopan parlamentin ja neuvoston direktiivi 94/47/EY, annettu 26 päivänä lokakuuta 1994, ostajien suojaamisesta kiinteistöjen osa-aikaisen käyttöoikeuden ostosopimuksen tiettyihin osiin nähden[17]Direktiivi 94/47/EY on kumottu kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta 14 päivänä tammikuuta 2009 annetulla Euroopan parlamentin ja neuvoston direktiivillä 2008/122/EY[18]. Viittaus direktiiviin 94/47/EY olisi sen vuoksi poistettava kuluttajansuojaa koskevasta yhteistyöstä annetun asetuksen liitteestä.• Direktiivi 2008/122/EY kuluttajien suojaamisesta aikaosuuksiin, pitkäkestoisiin lomatuotteisiin, jälleenmyyntiin ja vaihtoon liittyvien tiettyjen seikkojen osaltaDirektiivi 2008/122/EY olisi sisällytettävä kuluttajansuojaa koskevasta yhteistyöstä annetun asetuksen liitteeseen, sillä sen on tarkoitus korvata direktiivi 94/47/ETY.KorjauksetKuluttajasopimusten kohtuuttomia ehtoja koskeva direktiiviKuluttajansuojaa koskevasta yhteistyöstä annetun asetuksen liitteessä oleva viittaus on nyt seuraavassa muodossa:”Neuvoston direktiivi 93/13/ETY, annettu 5. huhtikuuta 1993, kuluttajasopimusten kohtuuttomista ehdoista (EYVL L 95, 21.4.1993, s. 29), direktiivi sellaisena kuin se on muutettuna komission päätöksellä 2002/995/EY (EYVL L 353, 30.12.2002, s. 1).”Komission päätöksellä 2002/995/EY ei muuteta kuluttajasopimusten kohtuuttomista ehdoista annettua direktiiviä, joten viittaus olisi korjattava.2011/0001 (COD)EhdotusEUROOPAN PARLAMENTIN JA NEUVOSTON ASETUSkuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 114 artiklan,ottavat huomioon Euroopan komission ehdotuksen[19],sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,ottavat huomioon Euroopan talous- ja sosiaalikomitean lausunnon[20],ottavat huomioon alueiden komitean lausunnon[21],noudattavat tavallista lainsäätämisjärjestystäsekä katsovat seuraavaa:1.  Euroopan parlamentin ja neuvoston asetuksessa (EY) N:o 2006/2004[22] säädetään siitä, millä tavoin kuluttajien etuja suojaavan lainsäädännön täytäntöönpanosta vastaavat jäsenvaltioiden toimivaltaiset viranomaiset tekevät yhteistyötä keskenään ja Euroopan komission kanssa, jotta voidaan varmistaa kyseisen lainsäädännön noudattaminen ja sisämarkkinoiden toimivuus sekä parantaa kuluttajien taloudellisten etujen suojaa.2.  Asetuksen (EY) N:o 2006/2004 3 artiklan a alakohdassa säädetään, että ’kuluttajien etuja suojaavalla lainsäädännöllä’ tarkoitetaan ”liitteessä lueteltuja direktiivejä, sellaisina kuin ne on saatettu osaksi jäsenvaltioiden kansallista lainsäädäntöä, ja asetuksia”.3.  Monet liitteessä mainituista säädöksistä on sittemmin kumottu ja uutta lainsäädäntöä on hyväksytty.4.  Harhaanjohtavasta ja vertailevasta mainonnasta 10 päivänä syyskuuta 1984 annettu neuvoston direktiivi 84/450/ETY[23] on kumottu Euroopan parlamentin ja neuvoston direktiivillä 2006/114/EY[24]. Viittaus direktiiviin 84/450/ETY olisi sen vuoksi poistettava liitteestä. Lisäksi on asianmukaista sisällyttää liitteeseen viittaus vain niihin direktiivin 2006/114/EY artikloihin, joiden tarkoituksena on kuluttajien etujen suojaaminen.5.  Harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta 6 päivänä lokakuuta 1997 annetulla Euroopan parlamentin ja neuvoston direktiivillä 97/55/EY[25] muutetaan kumottua direktiiviä 84/450/ETY. Viittaus direktiiviin 97/55/EY olisi tämän vuoksi poistettava liitteestä.6.  Kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä 22 päivänä joulukuuta 1986 annettu neuvoston direktiivi 87/102/ETY[26] on kumottu ja korvattu kulutusluottosopimuksista ja neuvoston direktiivin 87/102/ETY kumoamisesta 23 päivänä huhtikuuta 2008 annetulla Euroopan parlamentin ja neuvoston direktiivillä 2008/48/EY[27]. Liitteessä oleva viittaus direktiiviin 87/102/ETY olisi sen vuoksi korvattava viittauksella direktiiviin 2008/48/EY.7.  Audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 3 päivänä lokakuuta 1989 annettu direktiivi 89/552/ETY[28] on kumottu ja korvattu Euroopan parlamentin ja neuvoston direktiivillä 2010/13/EU (audiovisuaalisia mediapalveluja koskeva direktiivi)[29]. Direktiivin 2010/13/EU 34 artiklan mukaisesti asetuksen (EU) N:o 2006/2004 liitteessä olevia viittauksia direktiiviin 89/552/ETY pidetään viittauksina direktiiviin 2010/13/EU. Luettavuuden parantamiseksi on kuitenkin asianmukaista korvata liitteessä oleva viittaus direktiiviin 89/552/ETY viittauksella direktiivin 2010/13/EU asianomaisiin artikloihin.8.  Kuluttajasopimusten kohtuuttomista ehdoista 5 päivänä huhtikuuta 1993 annettua neuvoston direktiiviä 93/13/ETY ei ole muutettu komission päätöksellä 2002/995/EY, joten viittaus kyseiseen päätökseen olisi poistettava.9.  Ostajien suojaamisesta kiinteistöjen osa-aikaisen käyttöoikeuden ostosopimuksen tiettyihin osiin nähden 26 päivänä lokakuuta 1994 annettu Euroopan parlamentin ja neuvoston direktiivi 94/47/EY[30] on kumottu ja korvattu kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta 14 päivänä tammikuuta 2009 annetulla Euroopan parlamentin ja neuvoston direktiivillä 2008/122/EY[31]. Direktiivin 2008/122/EY 18 artiklan mukaisesti asetuksen (EY) N:o 2006/2004 liitteessä olevia viittauksia direktiiviin 94/47/EY pidetään viittauksina direktiiviin 2008/122/EU. Luettavuuden parantamiseksi on kuitenkin asianmukaista korvata liitteessä oleva viittaus direktiiviin 94/47/EY viittauksella direktiiviin 2008/122/EY.10.  Asetuksen (EY) N:o 2006/2004 liitettä olisi sen vuoksi muutettava.11.  Direktiivi 87/102/ETY on korvattu direktiivillä 2008/48/EY, mutta direktiivissä 2008/48/EY ei nimenomaisesti säädetä, että viittauksia kumottuun direktiiviin 87/102/ETY pidettäisiin viittauksina direktiiviin 2008/48/EY. Oikeusvarmuuteen liittyvistä syistä tämän asetuksen olisi sen vuoksi tultava voimaan kiireellisesti.OVAT HYVÄKSYNEET TÄMÄN ASETUKSEN:1 artiklaMuutetaan asetuksen (EY) N:o 2006/2004 liite tämän asetuksen liitteen mukaisesti.2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta Neuvoston puolestaPuhemies PuheenjohtajaLIITEMuutetaan asetuksen (EY) N:o 2006/2004 liite seuraavasti:1) Korvataan alaviite (1) seuraavasti:”(1) Direktiivit 6, 8 ja 13 sisältävät erityissäännöksiä.”2) Korvataan 1 kohta seuraavasti:”1. Euroopan parlamentin ja neuvoston direktiivi 2006/114/EY, annettu 12 päivänä joulukuuta 2006, harhaanjohtavasta ja vertailevasta mainonnasta (EUVL L 376, 27.12.2006, s. 21): 1 artikla, 2 artiklan c alakohta, 4–8 artikla.”3) Korvataan 3 kohta seuraavasti:”3. Euroopan parlamentin ja neuvoston direktiivi 2008/48/EY, annettu 23 päivänä huhtikuuta 2008, kulutusluottosopimuksista ja neuvoston direktiivin 87/102/ETY kumoamisesta (EUVL L 133, 22.5.2008, s. 66).”4) Korvataan 4 kohta seuraavasti:”4. Euroopan parlamentin ja neuvoston direktiivi 2010/13/EU, annettu 10 päivänä maaliskuuta 2010, audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta (audiovisuaalisia mediapalveluja koskeva direktiivi) (EUVL L 95, 15.4.2010, s. 1): 9, 10, 11 ja 19–26 artikla.”5) Korvataan 6 kohta seuraavasti:”6. Neuvoston direktiivi 93/13/ETY, annettu 5 päivänä huhtikuuta 1993, kuluttajasopimusten kohtuuttomista ehdoista (EYVL L 95, 21.4.1993, s. 29).”6) Korvataan 7 kohta seuraavasti:”7. Euroopan parlamentin ja neuvoston direktiivi 2008/122/EY, annettu 14 päivänä tammikuuta 2009, kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta (EUVL L 33, 3.2.2009, s. 10).”7) Poistetaan 9 kohta.[1] EUVL L 364, 9.12.2004, s. 1.[2] KOM(2001) 531 lopullinen.[3] KOM(2002) 289 lopullinen.[4] Neuvoston päätöslauselma, annettu 2 päivänä joulukuuta 2002, yhteisön kuluttajapoliittisesta strategiasta vuosiksi 2002–2006, EUVL C 11, 17.1.2003, s. 1.[5] Euroopan parlamentin päätöslauselma kuluttajansuojasta Euroopan unionissa annetun komission vihreän kirjan vaikutuksista eurooppalaiseen kuluttajapolitiikkaan (KOM(2001) 531 - C5-0295/2002 - 2002/2521(COS)), Euroopan parlamentin päätöslauselma kuluttajien oikeudellisen suojan tulevaisuudesta kuluttajansuojasta Euroopan unionissa annetun komission vihreän kirjan valossa (KOM(2001) 531 - C5-0294/2002 - 2002/2150(COS)), Euroopan parlamentin päätöslauselma: Komission tiedonanto Euroopan parlamentille, neuvostolle, talous- ja sosiaalikomitealle sekä alueiden komitealle kuluttajapoliittisesta strategiasta vuosiksi 2002–2006 (KOM(2002) 208 - C5-0329/2002 - 2002/2173(COS)).[6] KOM(2003) 443 lopullinen.[7] SEUT-sopimuksen 294 artikla.[8] SEUT-sopimuksen 114 artikla.[9] EY:n perustamissopimuksen 5 artikla.[10] EYVL L 250, 19.9.1984, s. 17, direktiivi sellaisena kuin se on viimeksi muutettuna direktiivillä 2005/29/EY, EUVL L 149, 11.6.2005, s. 22.[11] EUVL L 376, 27.12.2006, s. 21.[12] EYVL L 290, 23.10.1997, s. 18.[13] EYVL L 42, 12.2.1987, s. 48.[14] EUVL L 133, 22.5.2008, s. 66; oikaisu EUVL L 207, 11.8.2009, s. 14.[15] EYVL L 298, 17.10.1989, s. 23, direktiivi sellaisena kuin se on viimeksi muutettuna direktiivillä 2007/65/EY, EUVL L 332, 18.12.2007, s. 27.[16] EUVL L 95, 15.4.2010, s. 1.[17] EYVL L 280, 29.10.1994, s. 83.[18] EUVL L 33, 3.2.2009, s. 10.[19] EUVL C , , s. .[20] EUVL C , , s. .[21] EUVL C , , s. .[22] EUVL L 364, 9.12.2004, s. 1.[23] EYVL L 250, 19.9.1984, s. 17.[24] EUVL L 376, 27.12.2006, s. 21.[25] EUVL L 290, 23.10.1997, s. 18.[26] EYVL L 42, 12.2.1987, s. 48.[27] EUVL L 133, 22.5.2008, s. 66; oikaisu EUVL L 207, 11.8.2009, s. 14.[28] EYVL L 298, 17.10.1989, s. 23, direktiivi sellaisena kuin se on viimeksi muutettuna direktiivillä 2007/65/EY, EUVL L 332, 18.12.2007, s. 27.[29] EUVL L 95, 15.4.2010, s. 1.[30] EYVL L 280, 29.10.1994, s. 83.[31] EUVL L 33, 3.2.2009, s. 10.